
Maghimakas batuk sa pasismo kag 
kakugmat, mag-isa sa pagpatalsik sa 
US-Duter'te nga rehimen! 


A“ isla sang Negros nangin laboratoryo sang rehimen Duterte sa 
iya “kontra-insurhensya” nga kampanya. Upod ang Bicol kag Samar, 
gin-implementar ang Memorandum Order (MO) 32 sa isla nga nagresul- 
ta sa tatlo ka serye sang asud-asud, brutal kag iligal nga pagpang-atake. 


Ang implementasyon sang 
whole-of-nation approach, sa diin 
gin-adoptar ni Duterte halin sa 
“kontra-insurhensya” nga giya 
sang US paagi sa Executive Or- 
der (EO) 70, athag nga makita sa 
Oplan Sauron. Gingamit ang bug- 
os nga pwersa sang reaksyunaryo 
nga gobyerno upod ang local gov- 
ernment units (LGUs), ang korte 
kag mismo ang iya mga pasista 
nga hinganiban nga Armed Forc- 
es of the Philippines (AFP) kag 
Philippine National Police (PNP). 
Matapos nga gin-deklarar sang 
PNP nga madinalag-on ang Oplan 
Sauron, ang Sauron nga tipo sang 
pagpamatay ang naglapnag gilay- 
on sa iban nga rehiyon sang pung- 
sod. 

Kung ang Negros Oriental ang 
nangin test area para sa dululon- 
gan nga extrajudicial killings (EJK) 
kag iligal nga pagpang-aresto, ang 


Negros Occidental, partikular sa 
norte nga bahin sang Negros, ang 
modelo para sa peke kag ginpil- 
it nga mga surrenderees kag sa 
implementasyon sang localized 
peace talks. Ang Provincial Task 
Force to End Local Communist 
Armed Conflict sa pareho nga 
probinsya sang Negros kag ang 
deklarasyon sang Communist 
Party of the Philippines (CPP), 
New People’s Army (NPA) kag 
National Democratic Front of the 
Philippines (NDFP) bilang perso- 
na-non-grata sa pipila ka LGU ka- 
bahin sang disenyo para ipagwa 
nga kadalag-an ang nagalutaw 
nga damgo sang rehimen nga ma- 
wasak ang CPP-NPA kag matiplan- 
gon nga interes ini sa pagsolbar 
sang kaimulon kag kagutom. 

Pero bangud sang wala unod 
kag indi epektibo nga iskema 
sang rehimen, na-pwersa ini nga 

70 kaswalti naagum 
sang AFP/PNP, 16 armas 
nakuha sang NPA 


| ndi magnubo sa 70 ka kaswalti 
sa hanay sang AFP kag PNP kag 
16 ka armas ang nakompiska 
matapos sang sunod-sunod nga 
mga taktikal nga opensiba sang 
lima ka larangan gerilya sang NPA 
diri sa isla sang Negros sugod Pe- 
brero tubtub Setyembre sini nga 
tuig, bilang sabat sa demanda 
sang pumuluyo kag pagpanukot 
sang hustisya sa mga pagpama- 
tay sang estado sa mga inosen- 
teng sibilyan. 

Pebrero 19. Ginpatuman sang yunit 
sa idalum sang Armando Su- 
mayang Jr. Command (ASJC) ang 
silotkamatayon sa masupog kag 
kriminal nga katapu sang Revo- 
lutionary Proletarian  Army-Alex 
Bongcayao Brigade (RPA-ABB) 
nga si Jonibert Savico, alas 7:19 
sang aga, sa Sityo Gutusan, Brgy. 
Camansi, Kabankalan City, Ne- 
gros Occidental. 

Abril 1. Gin-ambus sang yunit sa 
idalum sang Leonardo Panaligan 
Command (LPC) ang tropa sang 
62nd Infantry Battalion (IB) sang 
Philippine Army sa Sityo San- 

mag-gamit sang kalakasan kag 
pasismo batuk sa iya mga opo- 
sisyon nga kulang na lang haya- 
gan nga pagdeklara sang militar 
nga paghari sa bilog nga pungsod. 

Ginbuslan sang Joint Implemen- 
tation Plan Kapanatagan sang 
AFP kag PNP ang Development 
Support Security Plan Kapayap- 
aan. Sa Negros ginatawag ini nga 
Joint Task Force-Negros. Ang mat- 
uod nga katuyuan sini amo ang 
madata nga pagpatuman sang 
kakugmat para sa paghatag da- 
lan sa mas malala nga tiraniya 
kag korapsyon sa rekurso sang 
Negros kag sa pungsod para sa 
interes sang mga kahimbon ni 
Duterte, ang iya amu nga mga 
imperyalistang dumuluong kag 
ang nagahari nga sahi sang mga 
dalagko komprador burgesya kag 
dalagko nga mga agalon mayduta. 

Apang indi gid ini mangin epek- 
tibo nga tikang sang rehimen 
US-Duterte. Imbes nga magtanum 
sang kahadlok, paga-anihon ni 
Duterte ang kaakig kag ang kolek- 
tibo nga pagbato sang pumuluy- 
ong Pilipino. 

Una sa tanan, ang katawhan 
Pilipino ilabi na sa Negros subong 
ara na sa pinakamalala nga leb- 
el sang kaimulon kag gutom. Ang 
neoliberal nga polisiya nga gin- 
patuman sang rehimen Duterte 
naghatag dalan sa lubos nga liber- 
alisasyon sang bugas kag iban pa 
nga produkto agrikultural, priba- 
tisasyon sang serbisyo sosyal kag 
dugang nga deregulasyon sang 
aton ekonomiya. Ang pumuluyo 
ginapuga na sa grabe nga pag-an- 
tus kag ang mga mamumugon sa 
katubhan ang nabutang sa mas 
peligro nga kahimtangan sa gina- 
dihon nga implementasyon sa lib- 
eralisasyon sang kalamay. 

Ikaduha, ginahatagan sang 
US-Duterte nga rehimen sang 
makatarunganon nga rason ang 
pumuluyo nga mag-upod sa arma- 
do nga paghimakas: nagataas nga 
presyo sang mga nagapanguna 
nga mga balaklon kag indi maka- 
tawhanon nga sweldo, lapnagon 
nga demolisyon sa kasyudaran 

kag ang madata nga pagmonop- 
olyo kag rekonsentrasyon sang 
duta sa kaumhan, “phase out" 
sang mga jeepney, Bpagpama- 
hug sa midya, mga abogado kag 
tawong simbahan kag ilabi pa sa 
tanan ang pasista kag terorista 
nga mga metodo para ipa-idalum 
sa kontrol ang pumuluyo kag pa- 
hipuson sila sang ila mga deman- 
da para sa pang-ekonomiya kag 
demokratiko nga mga kinamata- 
rung. 

Sa katapusan, ang CPP, naga- 
panguna sa paghimakas batuk sa 
isa na man ka tirano kag sa na- 
ga-usmod nga sistema sang mala- 

kolonyal kag malapyudal, nagapa- 
muno sang NPA, NDF kag bug-os 
nga rebolusyonaryo nga kahublag- 
an, determinado nga lab-uton ang 
mga rekisitos sa pag-abanse sang 
demokratiko nga rebolusyon sang 
banwa. Ini ang nagapanguna nga 
kaaway sang rehimen US-Duter- 
te. Naghatag ini sa pumuluyong 
Pilipino sang husto nga programa 
para daugon ang pungsodnon nga 
kahilwayan kag demokrasya. 

Sa Negros, ang mga kadre kag 
katapuan sang Partido, mga 
Pulang kumander kag hangaway 
sang NPA, kag mga rebolusyo- 
naryo nga aktibista dapat ihanda 

ang aton mga pwersa kag ang 
masa para sa mapanghangkat 
nga away batok sa pasismo kag 
tiraniya. 

Dapat palaparon kag pabasku- 
gon sang NPA ang mga taktikal 
nga opensiba para sa pag-ganar 
sang kusog kag pahuyangon ang 
kusog sang kaaway. Unahon ang 
pagsilot sa mga pasista nga tro- 
pa sang AFP kag PNP nga naka 
komiter sang seryoso nga mga kri- 
men batok sa pumuluyo. 

Ang pagpamatay, pasistang 
atake, korapsyon,  pagtraidor, 
kabutigan kag ang kadaluk sa 
kwarta kag gahum ni Duterte kag 
sang iya kahimbon ang dapat 
nga ubos-kusog nga ibuyagyag, 
ikondenar kag pamatukan. Ang 
kabug-osan kag partikular nga 
panawagan nga palaparon kag 
pabaskugon ang kontra-pasista, 
kontra-pyudal kag kontra-impery- 
alista nga paghimakas masa ang 
dapat pabakuron. Ang panawagan 
para patalsikon si Duterte ang 
dapat ilanog sa bilog nga Negros. 

Dapat mangin makahas, mat- 
inugahon kag pleksibli kita sa 
pagpalapad sa aton hilikuton aly- 
ansa kag dapat mas malapad pa 
gid ang aton malab-ot, mapamuk- 
lat kag mamobilisa masobra pa sa 
aton nalab-ot nga baseng masa. 

Sa mga kapulisan kag soldado 
nga nagapabilin nga tampad sa 
pumuluyong Pilipino dapat pama- 
tukan ang mga mando halin sa 
inyo mga kumander nga nagatu- 
lod sa inyo nga mangin kriminal 
kag berdugo sang mga inosente 
nga sibilyan nga ang ginhimo lang 
amo ang pagduso sang ila mga 
kinamatarung, pangabuhian kag 
kaayuhan, kag nagahimakas ba- 
tuk sa pagpanghimulos kag pag- 
pamigos. 

Katapusan na sang paghari ni 
Duterte pero iya paga-gamiton ang 
iya bangkil kag kuko agud magpa- 
bilin sa iya poder. Dapat maghi- 
makas ang pumuluyong Pilipino 
batuk sa pasismo kag kakugmat 
kag mag-isa sa pagpatalsik sang 
US-Duterte nga rehimen! 

“70 kaswalti...” halin sa pahina 1 
tos-Santos, Brgy. Quintin Remo, 
Moises Padilla, Negros Occiden- 
tal. Nag-agum sang 24 ka Killed- 
in-Action (KIA) ang nasambit nga 
tropa sang militar samtang wala 
sang kaswalti ang hanay sang 
NPA. 

Abril 4. Ginpatuman sang LPC 
ang silot-kamatayon kay SB Jolo- 
mar Hilario konsehal sang Moises 
Padilla mismo sa ila puluy-an sa 
nasambit nga munisipalidad. 

Suno sa interbyu kay Ka Ann 
Jacinto, ikaduha nga tigpama- 
ba sang LPC, ginpana-ugan sang 
Rebolusyunaryo nga Korte sang 
pumuluyo sang silot-kamatayon 
si SB Hilario bangud sa madamo 
nga kaso nga iya gin- .-xx 
komiter sa rebolusyo #27 
naryo nga 


pumu- 
luyo. Una diri ang 

paggamit sang iya po- 
sisyon bilang appropri- 
ation committee nga 
ginagamit ang pondo 

sang banwa para sa mga 
opersayon militar. Isa man 


siya sa masupog nga aset 4 


sang 303rd Brigade nga na- 
ga-monitor sa hulag sang NPA kag 
rebolusyonaryo nga pwersa sa 
lugar. Naga-uyat sang grupo nga 
nagapanulis kag nagapangawat 
sang mga kasapatan sang masa 
halin sang Brgy. Kapitan pa siya 
sang Inolingan. Ka-konsabo man 
siya sang mga illegal drugs kag 
shabu ni anay Mayor Magdaleno 
Pena sa Moises Padilla. 

Tigayon nga nakuha ang tatlo 
ka .45 pistol, siyam ka magasin 
sini nga puno sang bala, isa ka 
ingram, duha ka magasin sini kag 
isa ka shotgun nga madamo sang 
mga bala. 

Abril 19. Ginharas sang mga kata- 
pu sang LPC ang bag-o lang gin- 
tukod nga detatsment sang 94th 
IB, alas 8:00 sang gab-i sa Sityo 
Kasingan, Brgy. Trinidad, Guihul- 
ngan City. Duha ang KIA kag isa 
ka Wounded-in-Action (WIA) ang 
naagum sang nasambit nga tropa. 

Abril 20. Naglunsar ang Special 


Partisan Unit (SPARU) sang LPC 
sang silot-kamatayon sa masupog 
nga ahente sang militar nga si 
Roberto Estrada, alas 6:20 sang 
gab-i sa Brgy. Bucalan, Canlaon 
City, Negros Oriental. 

“Napamatud-an sang Rebolusy- 
onaryo nga Korte sang pumu- 
luyo nga si Roberto Estrada isa 
ka mabangis nga ahente sang 
militar. Siya ang isa sa nagalista 
sang mga pangalan sang mga in- 
osenteng sibilyan sa Canlaon nga 
nabiktima sang masaker bangud 
sang Oplan Sauron 2,” suno kay 
Regalado. 

Mayo 8. Gin-reyd sang yunit idalum 
sang ASJC ang detatsment sang 
armado nga grupo sa idalum sang 
RPA-ABB, ala 1:30 sang kaaga- 
hon sa Sityo Mambinay, Brgy. Lo- 
cotan, Kabankalan City. 

Duha ang napatay sa el- 

emento sang RPA kag isa 
A N ang nabihag nga ginbilin 
NA matapos mapaathagan 
| \ sa basehan sang opensi- 
| | ba. Nakuha sa clearing 
ang walo ka armas kag 
iban pa nga mga kagami- 
tan. Naglab-ot sa walo ka minuto 
ang pagbaylohanay sang lupok 
nga wala sang kaswalti sa hanay 
sang NPA. 

“Ang ini nga opensiba sabat sa 
madugay na nga demanda sang 
pumuluyo kag pagpanukot sang 
hustisya sa malaba na nga listah- 
an sang krimen nga ila gin-komiter 
batuk sa pumuluyo kag rebolusy- 
unaryong kahublagan,” hambal ni 
Andrea Guerrero, tigpamaba sang 
ASJC. 

Hunyo 6. Naglunsar ang SPARU tim 
sang LPC sang silot-kamatayon 
kay Rosemar Melancolico, alas 
9:25 sang gab-i sa Brgy. Buenavis- 
ta, Guihulngan City. 

Suno sa tigpamaba sang LPC, si 
Melancolico isa ka masupog nga 
aset sang PNP nga direkta nga gi- 
na-uyatan ni PNP Fermin Jacobe 
sang Guihulngan City. Isa man siya 
sa mga aktibo nga drug dealer nga 
naga-operate sa Guihulngan City, 
La Libertad kag Jimalalud sakop 
sang Negros Oriental. Imbolbado 
man siya sa mga operasyon sang 

PNP kag militar nga nagabayolar 
sa tawhanon nga kinamatarung 
sang pumuluyo. 

Hunyo 14. Ginpatigayon sang LPC 
ang silotkamatayon kay Joerge 
Colongon sang Sityo Culasi, Brgy. 
Buenavista, Guihulngan City, Ne- 
gros Oriental. 

“Si Joerge Colongon isa ka ma- 
supog nga ahente sang PNP kag 
Duterte Death Squad (DDS) nga 
nagatudlo kabaylo sang bayad 
nga kwarta sang mga rebolusy- 
unaryo kag progresibo nga mga 
pwersa nga ginatarget para sa 
EJK. Nagabaton sila sang kwarta 
sa ila tagsa ginapamatay sa Gui- 
hulngan pareho ni Heide Flores, 
Carlito Buloron kag asawa sini nga 
naga-busong, Richard Bustaman- 
te Jr. kag Jesus Isugan. Isa man ini 
nga anay aset sang 11th IBPA Bra- 
vo Coy sadtong tuig 2008-2014,” 
hambal ni Regalado. 

Hunyo 21 Naglunsar sang aksyon 
militar ang yunit idalum sang Ra- 
chelle Mae Palang Command 
(RMPC) batuk sa mga notoryus 
nga tropa sang Special Civilian 
Armed Auxiliary (SCAA) sa idalum 
sang 12th IB sa Sityo Kakha, Brgy. 
Talalac, Sta. Catalina, Negros Ori- 
ental. 

Nagresulta sa madamo nga pila- 
son kag kaswalidad ang naagum 
sa hanay sang nasambit nga para- 
military group sa shiper-cum-sap- 
per nga operasyon sang RMPC sa 
ila detatsment. 

Hunyo 22. Gin-isnayp sang yunit 
idalum sang Mount Cansermon 
Command (MCC) ang tropa sang 
94th IB sa Sityo Bulo, Brgy. Banto- 
linao, Manjuyod, Negros Oriental. 

Sa pareho nga adlaw, nalukpan 
sang bomba kag nagbaylohanay 

sang lupok ang tropa sang 94th 
IB kag yunit sang MCC samtang 
nagapatigayon sang combat kag 
clearing operation ang nasambit 
nga tropa sa Sityo Cambugtong, 
Brgy. Bantolinao sa pareho nga 
munisipalidad. Nag-angkon sang 
masobra 20 ka kaswalidad ang 
nasambit nga tropa sang militar 
baliskad sa ila ginapagwa nga isa 
ang napatay kag tatlo ang pilason. 

Suno kay Dionesio Magbuelas, 
tigpamaba sang MCC, ginlunsar 
ang ini nga madinalag-on nga ser- 
ye sang mga taktikal nga opensi- 
ba sang MCC bilang pagpanukot 
sang hustisya sa pasistang estado 
sa mga biktima sang EJK ilabi na 
sa mga biktima sang Oplan Sau- 
ron 1 kag 2. Kung madumduman, 
21 ka mga mangunguma 
ang ginpatay kag 

mo-himo nga kaso. 

Hulyo 18. Gin-ambush sang 
isa ka yunit sang MCC ang apat 
ka intelligence personnel sang 
704th Regional Mobile Force 
Company (RMFC) sang Philippine 
National Police Regional Office 
7 (PRO 7) sa Sityo Yamot, Brgy. 
Mabato, Ayungon, Negros Orien- 
tal. 

Napatay sanday Corporal Lire- 
berth Berollo, PO1 Ruel Cabellon, 
P01 Raffy Callao kag P01 Mar- 
quino De Leon. Narekober sa ila 
ang apat ka Canik 9mm pistol, 9 
ka magasin, 135 ammunition kag 
listahan sang mga pangalan sang 
ila mga target para sa masunod 
nga hugna sang “OPLAN 
SAURON.” 

“Base sa amon intelli- 
gence report, ang apat ka 
police operatives ang na- 
ga-tipon sang impormasyon 
kag naga-surbeylans sang 
erya para sa dugang pa nga 
hugna sang Oplan Sauron 
sa diin ginapatay ang mga 
"inosenteng sibilyan sang 
n mga uniformed personnel,” 


suno ni Magbuelas. 

Agosto 30. Naglunsar ang SPARU 
tim sang LPC sang silot-kamatay- 
on sa masupog nga intel nga si 
Brgy. Kagawad Ramonito Handu- 
mon alas 5:00 sang hapon, sa 
Brgy. Mabunga, Guihulngan City, 
Negros Oriental. 

Suno sa LPC, ginpana-ugan sang 
Rebolusyunaryong Korte sang pu- 
muluyo sang silot-kamatayon si 
Handumon bangod aktibo ini sa 
kontra-kahublagan nga mga ak- 
tibidad kag konsabo sa PNP. Na- 
kumpiska ang isa ka kalibre .45 
sa nasambit nga kagawad. 

Agosto 31 Gin-ambus sang yunit 
idalum sang Roselyn Jean Pelle 
Command (RJPC) ang tropa sang 
79th IB gamit ang Command Det- 
d < onated Ex- 
SS Wak. plosives: 

7 ý Indi mag- 
nubo sa 
gE 15 minutos 
ang pag- 
baylohanay 
sang lupok 
sugod 
6:45 sang 
aga sa Sityo Moreno, 
Brgy. Paitan, Escalante 
City, Negros Occidental. 

Nag-agum sang kaswalidad 
nga indi magnubo sa 10 KIA kag 
madamo nga pilason ang 79th 
IB matapos nga padayon nga ila 
ginapalupok ang ila machine gun 
nga nakatuon sa ambush site sa 
diin nahamtang ang ila mga pila- 
son. Ini baliskad sa deklarasyon 
sang 303rd Brigade nga tatlo lang 
kuno ang nadapyasan. 

“Ginlunsar ang ini nga ambus 
bilang sabat sa handom sang pu- 
muluyo kag paghatag, sang hus- 
tisya sa mga mangunguma kag 
sibilyan nga nangin biktima sang 
masaker kag, extra-hudisyal nga 
pagpamatay diri sa isla sang Ne- 
gros nga kahimuan sang pasis- 
tang AFP upod ang iya paramilitar 
nga pwersa sa idalum sang M032 
kag de facto martial law sang re- 
himen US-Duterte.” suno kay Cecil 
Estrella, tigpamaba sang RJPC. 

aghandom sang award, da- 

lagko nga sweldo kag dalagko 
nga bahin sang korapsyon ang 
mga mataas nga opisyal sang mil- 
itar kag kapulisan sa pagsunod sa 
mando sang pasista nga rehimen 
Duterte. 

Apang kapaslawan ang nasum- 
alang sa pwersa sang AFP/PNP 
amo nga ila ginkontrol ang midya 
para mapapati ang pumuluyong 
Pilipino sa ila ginapalapnag nga 
kabutigan kag kadramahan. 

Halin Enero tubtub Setyembre 
sini nga tuig sobra 100 ang kas- 
walidad nga nahiagum sang mil- 
itar nga ginapanginwala nila sa 
publiko. Luwas sa kaswalidad sa 
mga taktikal nga opensiba sang 
NPA, nakaagum man ang kaaway 
sang kaswalidad sa ila kaugal- 
ingon nga pag-atake pareho sa 
natabo sa Barangay Cabcaban, 
Bindoy sadtong Abril 14 nga na- 
kuha sang NPA ang inisyatiba sa 
pihak sang atake sang 94th IB 
sang Philippine Army, 3 ka solda- 
do ang napatay. Sa Hulyo 2, na- 
paslaw ang plano sang 11th IB sa 
pagreyd sa isa ka yunit sang NPA 
diin 10 ang patay kag anum ang 


pilason sa hanay sang Army. 

Nagadako ang ulo sa pag- 
panghambog pero kapyerdihan 
kag kahuy-anan sa gihapon ang 
naangkon sang AFP/PNP sa ila 
desperado nga paglagas sa mga 
NPA. 

Ginsabotahe sang 79th IB ang 
pagkomemorar sang pumuluyo 
kag mga progresibo nga hubon 
sa ika-34 ka tuig nga kasuma- 
ran sang Escalante Massacre 
(ESCAM) sa pagpagwa nga may 


nagluntad kuno nga engkwen- (243 
tro sa Sitio Maitom, Old Po- W” 


blacion, Escalante City kag 
ginpresentar sang 303rd Á} 
Brigade sa midya ang duha ® 
ka persona nga mga kat- 
apo kuno sang NPA 
sadtong Setyem- P. 
bre 17. Luwas pa 
ini sa pagdakop sa 
siyam ka nagrekorida 
nga katapo sa mga pro- 
gresibo nga organisasyon 
nga ginpasibangdan nga NPA kag 
ang bogus nga peace summit kag 
2,510 ka peke nga surendere sa 
Setyembre 20, adlaw sa kasuma- 
ran sang ESCAM. 


Sa temprano nga bahin, Hulyo 
29, isa ka mis-encounter ang nata- 
bo sa Sitio Talaptapan, Barangay 
Nalundan, Bindoy, Negros Orien- 
tal. Ginpagwa sang Regional Mo- 
bile Force Battalion 7 nga NPA ang 
ila na-engkwentro bisan nag-unay 
lang ang pwersa sa kapulisan kag 
militar pareho sa panghitabo sa 
Puting Bato, Barangay Washing- 
ton, Escalante City nagligad tuig. 

Ang mga peke nga balita, peke 
nga mga surendere, peke nga en- 
gkwentro, peke nga pagpagwa 

nga wala kaswalidad sa mga 
berdugo nga AFP/PNP wala 
, katapusan nga panghinabon 
A sa ila mga kapalpakan. 
J) Bisan ano pa nga pag- 
{ torse sang ila binuhatan, 

indi nila makuha ang supor- 
ta sang masa kag wala sang 
kadalag-an nga malab-ot ang 
rehimen Duterte. 

Bisan pila pa ka Joint Task 
Force ang ila himuon, handa ang 
rebolusyonaryo nga kahublagan 
nga atubangon ang, kalakasan 
sang rehimen US-Duterte kag suk- 
ton ang may utang nga dugo sa 
pumuluyo. R 


Sunod-sunod nga pagpamatay, lapnagon kag nagapadayon 


Mit" sa kaumhan, palayason! 
Untaton ang militarisasyon! 
Mga panawagan nga aton permi 
mabati-an nga ginasinggitan sang 
pumuluyo sa dalanon batok sa 
ginasabwag nga kahalitan sang 
berdugo nga rehimen sa isla sang 
Negros. 

Gintuga nga instrumento sang 
estado ang militar kag kapulisan 
agud mapabilin ang pulitikanhon 
nga gahum sa nagahari nga sahi 
nga karon gintiglawasan ni Duter- 
te. Panguna nga hinganiban sang 
rehimen Duterte ang militar kag 
kapulisan para mapalawig ang ti- 
raniya sini. 

Suno sa Defend Negros Network 
naglab-ot na sa 89 ang kabilogan 
nga biktima sang EJK kag masak- 
er halin sa pagpungko ni Duterte 
nga nagtuga sang madamo nga 

paglapas sa tawhanon nga kina- 
matarong, kag pagpamatay sa in- 
osente nga sibilyan. 

Nagdugang, ang biktima sang 
EJK pagkatapos sang, ginpatay 
ang apat ka pulis sa banwa sang 
Ayungon, halin Hulyo 23 tubtob 
Agosto 15, 21 ka sibilyan ang 
napatay sa operasyon sang mil- 
itar kag kapulisan. Upod na diri 
ang abogado nga si Atty. Anthony 
Trinidad, Weny Alegre, Felimino 
Jaraya, Yngwei Malmstein Fabug- 
aris, mag-utod nga Bayawa nga 
si Arthur Bayawa kag Andale Bay- 
awa, Brgy. Buenavista (Guihuln- 
gan City) Captain Romeo Alipan, 
Raklin Astorias, Reden Eleuterio, 
mag-amay nga Marlon kag anak 
nga isa ka tuig nga si Marjhon Oc- 
ampo, Fedirico Sabejon, Canlaon 
City Councilor Ramon Jalandoni, 


Brgy. Panubigan Captain Ernesto 
Posadas, anay Ayungon Mayor Ed- 
sel Enardecido kag pakaisa nga 
si Leo Enardecido, Ananciano Ro- 
salita, Joshua Partosa, Kgwd. Fer- 
nando Toreno, Kgwd. Raul Fat kag 
si Cristal Faith Jastiva. 

Panabon ang M0O32 para sa 
pagdugang sang mga tropa sang 
AFP/PNP sa Occidental kag Orien- 
tal nga bahin sang Negros sa tinu- 
tuyo nga pagpatuman sang mas 
bangis nga kampanyang “kon- 
tra-insurhensya” sang rehimen 
nga nagresulta sa malapad kag 
asud-asud nga mga pag-atake 
sang kapulisan kag militar sa mga 
komunidad ilabi sa kaumhan. 

Ginpatuman sang rehimen ang 
whole-of-nation approach paagi 
sa EO70O sa puguso nga pag-im- 

Arevalo, Sinas kag Vinoya: mga berdugo 
nga heneral sa isla sang Negros 


NA a na ang mga manok pero wala pa nadula ang 
huni sang mga sirom-sirom sa palibot. Amat-amat na nga nagala- 
saw ang kadulom apang madamol nga makit-an ang nagatipon nga 
gal-om. Kadungan sang aton pagmata sa aga, ang pagbukas man 
sang aton mga radyo, telebisyon kag bantalaan. Kada-adlaw na lang 
naton nga nagakabalitaan nga halos naga-pula na ang kolor sang 
aton pahayagan. Wala na untat nga naga-danaw sang dugo ang mga 
kaumahan nga naga-ilig sa gina-uhaw nga mga talamnan. Ang duta 
nga kung tani isa ka palangabuhian, nangin isa na ka maladisyerto 


nga lulubngan. 


Dagway sang malala nga kahim- 
tangan sa isla sang Negros. Tuga 
sang wala-tuo nga serye sang 
madinuguon nga kampanya sang 
mabangis nga gobyerno sa ida- 
lum sang rehimen Duterte. Nag- 
sugod ini sang siya nagpungko 
sa pwesto nga nagpatuman sang 
tatlo ka gyera: ang gyera kon- 
tra-droga, gyera kontra-terorismo 
kag gyera kontra-pumuluyo nga 
gina-maskarahan sang “kontra-in- 
surhensya” nga kampanya nga 
nagresulta sa indi na maisip nga 
numero sang mga biktima sang 
extra-hudisyal nga pagpamatay, 
nagataas nga isip sang paglapas 
sa tawhanong kinamatarung kag 
madata nga militarisasyon. Gina- 
padihot sang iya mga alipures nga 
AFP, PNP kag iban pa nga mga 
mersenaryo kag paramilitar nga 
mga grupo. Dira nagabandera ang 
mga pangalan nga Arevalo, Sinas 
kag Vinoya, ang mga berdugo nga 
heneral sa isla sang Negros. 

Isa sa tig-implementar si Brig. 
Gen. Benedict Arevalo 
ang Kumander sang 
303rd Brigade. Tu- 
mandok sang Bagu- 
io City si Arevalo nga 
may duwa ka utod 
kag amay nga na- 
gaserbisyo sa AFP. 
Nangin anay nga 
intelligence officer 
sang 302nd Bri- 
gade diri sa Negros sadtong tuig 
1994-1995 kag 1996-1998. Siya 
man ang nagtindog bilang intelli- 
gence and operation officer sang 
7th IB sang 3rd Infantry Division 
halin tuig 1992-1994 kag nangin 


kumander sang 301st Brigade 
nga nakabase sa probinsya sang 
lloilo antes nadestino liwat sa Ne- 
gros. 

Gani nalatum na sang militaris- 
ta nga pamaagi kag paminsaron 
si Arevalo sa pagpatuman sang 
mapintas nga mga mando sang 
tiraniko nga klase sang gobyer- 
no. Nagapabilin nga preska sa 
paminsaron sang pumuluyo ang 
mga kalakasan nga natabo sa 
idalum sang iya nga pagpamuno. 
Halin sa pagpamatay sang mga 
liderrmangunguma kag  aktibis- 
ta sa Negros Occidental, hasta 
sa lapnagon nga pagpagwa sang 
mga peke nga mga surrenderee, 
ang makasilidhi nga masaker sa 
siyam ka mangunguma sa Sagay 
kag ang pagtiro-patay kay Atty. 
Ben Ramos, abogado sang man- 
gunguma, kag kay Councilor Ber- 
nardino “Toto” Patigas, Human 
Rights defender kag konsehal 
sang Escalante. Ispiho sang mad- 
ulom nga imahe sang Oplan Kapa- 


yapaan nga nampan 
~“ ya sang 

Ak "SASHA rehimen. 
aa S Nagapa- 
f BAND bilin nga 
A UB Pe ang 

r 7 WA TH ani sang 
ò i EI mga man- 
ss guguma 

ny...“ sang gin- 

lunsar sang 


uhaw sa dugo nga si Duterte ang 
mabangis nga Oplan Sauron sa 
idalum sang PNP Regional Office 
7 sa pagpanguna ni Police Brig. 
Gen. Debold Sinas nga nag-utas 
sa kabuhi sang mga inosente nga 


mga sibliyan sa diin anum ka ma- 
ngunguma ang biktima sang pag- 
pamatay sa Guihulngan sa una 
nga hugna. Walo ka mangunguma 
sa Canlaon, apat sa Manjuyod kag 
duha sa Sta. Catalina sa ika-duha 
nga hugna. Kag ang asud-asud 
nga pagpamatay sa mga inosen- 
teng pumuluyo sa Negros Oriental 
matapos nga gin-ambus sang NPA 
ang apat ka intelligence opera- 
tives sa munisipalidad sang Ayun- 
gon. 

Mas mataas pa sa bulkan sang 
Kanlaon ang nagasinampaw nga 
bangkay sang mga ordinaryong 
sibilyan nga wala kaluoy kag bru- 
tal nga ginpamatay sang tropa 
sang PRO 7 sa superbisyon kag 
mando sang mapintas nga si Si- 
nas sa pangalan sang “kontra-in- 
surhensya.” 

Anak sang isa ka militar si Sinas 
nga nabun-ag kag nagdako sa syu- 
dad sang Butuan sa Mindanao. 
Anay nga hepe sang Crime Lab- 
oratory nga nakabase sa Camp 
Crame antes nangin Chief Super- 
intendent nga nakabase sa Cebu 
kag nangin Direktor sang PNP sa 
Central Visayas. 

Wala sang kalinong ang kau- 
mahan bangod sa pagbakho kag 
nagakalayo nga kaakig sang mga 
pamilya sang mga biktima nga 
nagasinggitan sang hustisya. Lu- 
bos na nga napaidalum sa indi 
deklarado nga laye militar ang isla 
sang Negros. Sa gutom kag bala 
nga nagapatay sa mga inosen- 
teng sibilyan, mas ginpalala pa 
gid ini sumugod nga ginbalay sad- 
tong Setyembre 1 ang Joint Task 

“Arevalo...” halin sa pahina 6 


Force-Negros nga may katuyuan 
kuno nga solbaron ang ugat sang 
“insurhensya” kag batuan ang 
mga kaaway sang gobyerno sa 
idalum sang programa nga whole- 
of-nation approach kag localized 
peace talk. Ini ginapamunuan ni 
Brig. Gen. Eric Vinoya idalum sang 
AFP Central Command. 

Kung aton balikan, si Vinoya 
ang anay nangin kumander sang 
403rd IB sang 4th Infantry Divi- 
sion sang AFP nga nakabase sa 
Malaybalay City, Bukidnon sa Min- 
danao nga subong sobra na isa ka 
tuig nga napaidalum sa laye mili- 
tar ukon Martial Law. Kag subong 
siya ang naga-serbi nga assistant 
division commander sang 3rd ID 
sang Philippine Army nga ginasa- 
kop ang bug-os nga Western Vi- 
sayas. 

Nalikop na ang Negros sang 
kadulom bangod sang malala kag 
mabangis ang pangginahom mili- 
tar sa bug-os nga isla, dugang pa 
ang paghari sang kakugmat ilabi 
na nga si Vinoya ang nagatindog 
nga kumander sa gintukod nga 
JTF sa bandera sang matiplangon 
nga NTF-ELCAC. Desperado ini nga 
tapuson ang armado nga pag-alsa 
apang wala gina-ugat ang rason 
sang armadong rebolusyon, gi- 
na-into lang gihapon ang Negrosa- 
non para mangurakot sang pon- 


do sa kaban sang fa 
pumuluyo. Buhi Y 
nga pamatuoc po 
diri ang natabo > 
sa syudad sang 
Escalante sa diin 
2,510 ka mga sibi- 
lyan ang kuno 
nagsumpa 
sang pa- 
kig-alyansa 
sa ila kag nag- 
balik sa sabak 
sang gobyerno. 
Matam-is ang tubo sa Negros 
nga naghalin sa kusog pangabud- 
lay sang mga mangunguma kag 
mamumugon sa kampo kag mga 
sentrales nga naga-ganansya 
sang dako pero nagakadto lang sa 

mga poderoso nga agalon maydu- 
ta. Sa kabaylo, kapait kag senin- 
timo lamang ang nagaka-aguman 
sang pumuluyong Negrosanon. 
Dugang nga agoniya diri ang mala- 
la nga inhustisya sa idalum sang 
sining tatlo ka berdugo nga hener- 
al kag sang barbariko nga paghari 
sang rehimeng US-Duterte. 

Apang napagkit na sa kasaysay- 
an nga ang kapalaran ni Arevalo, 
Sinas kag Vinoya mangin pareho 
lang sa kapalaran sang madamo 
na nga nag-agi nga mga hener- 
al nga isa lang ang padulungan. 
Amo ang pag-angkon sang mada- 
mo nga kapaslawan. 

Nalipat ang mersenaryo nga 
mga pwersa sang estado sa mang- 
garan nga kasaysayan sang paghi- 
makas sa isla sang Negros. Muk- 
lat ang bug-os nga Negrosanon 
sa mga kalakasan nga ginahimo 
sang AFP kag PNP. Sa pihak sang 
wala untat nga pagpang-atake, 
mas nagakusog kag indi mapukan 
ang malig-on nga pader sang bug- 
os nga rebolusyonaryong pwersa 
nga nagalanog ang pagsinggitan 
sang hustisya! 

Nagapabilin nga buhi sa tagi- 
pusuon sang mga Negrosanon 
ang rebolusyonaryo nga diwa ni 
Papa Isio kag Andres Bonifacio. 
Pamatuod ang ila kahandaon kag 
nagadaba-daba nga handom nga 
daugon ang demokratiko nga re- 
bolusyon sang banwa kadungan 
diri ang pagpasabat kag pagpanu- 
kot sang gin-utang nga dugo sin- 
ing mga berdugo nga mga heneral 
upod na ang tiraniko nga si 

Duterte. 

Pareho sang isa 
ka binhi ang paghi- 
makas sang pumu- 
luyo, pilit man nga 

papason sang sini 

nga estado, padayon 
ini nga magatubo kag 
magadabong. Kag indi 
maga-untat ang pag- 
sulong sang demokratiko nga re- 
bolusyon tubtub maangkon ang 
matuod nga kalinong kaangay 
sang kalinong nga aton mabatya- 
gan sa kada pagtakop sang sirom. 


Hustisya para sa Negros 14! 


tula ni Ka Karylle 
Hindi lang sila mga bilang 
Dahil sila ay mga ama sa bawat tahanan 
Hindi lang sila mga pangalan 
Dahil sila ay mga magsasakang 
bumubungkal ng ating agrikultural na 
yaman 


Isa, dalawa, tatlo, apat... labing-apat 
Labing apat na mga magsasakang 
nakahandusay ang mga bangkay 
Sa harap ng kanilang mga pamilya na 
walang awang pinatay 
Nitong mga berdugong pulis at sundalo 
Na walang ibang alam kundi yurakan ang 
ating mga karapatang pantao 


Lima, anim, pito, walo siyam... labing 
apat 
Labing apat na buhay ang kinitil na 
walang kalaban-laban 
Ngunit ang pinapalabas ng estado lahat 
daw sila ay nanlaban 
Nanlaban ba talaga o sadyang pinaslang? 
Dahil ang alam ng lahat, sila ay mga 
magsasakang tumitindig para sa ating 
mga karapatan 


Sampu, labing-isa, labing-dalawa, 
labing-tatlo, labing-apat 
Labing-apat na buhay ang sinayang ng 
estadong ito 
Hahayaan na lang ba nating mamayani 
ang inhustisya at pasismo? 

Ilang buhay pa ang kailangang mawala? 
Bago ka kikibo at aalisin ang pagiging 
kimit at pagsasawalang bahala 


Labing-apat... labing-apat na buhay ang 
kinitil... 
Nadilig ang dugo sa lupang nakagapos pa 
rin sa pag-aalipin 
Gusto niyo pa bang madagdagan ang 
bilang? 

Gusto niyo pa rin bang magbilang? 
Habang buhay na lang ba tayong 
magbibilang? 

O baka balang araw isa na rin tayo sa 
mga bilang? 


Huwag nating hayaang maghari ang 
ganitong kalagayan 
Tumindig tayo at matutong lumaban 
Sumama sa hanay ng nakikibakang 
mamamayan 
At ipanalo ang pag-aaklas na sinusulong 
ng buong sambayanan 


Hustisyang panlipunan ay sabay nating 
kamtin 
Inutang na dugo ng estadong ito ay ating 
sisingilin 
Itataas natin ang bandera ng 
mapagpalayang kilusan 
Ipapanalo ang pangmatagalang digmang 
bayan at lubos na babaguhin ang ating 


lipunan! F 
E 

Defend Negros Network, ginlunsar! 


pee ipanawagan nga untaton 
ang pagpamatay kag pag- 
pang-abuso sa tawhanon nga 
kinamatarung sa isla sang Negros, 


ginlunsar sang mga tigdampig sa 
tawhanon nga kinamatarung ang 
Defend Negros #StopTheAttacks 
Network sadtong Hunyo 22 sa 
Bulwagang Ka Pepe 
Diokno, opisina sang 
Commission on Hu- 
man Rights, Quezon 
City. 

| Ginpartisiparan 
= sang masobra 50 ka 
, tumalambong halin 
pi. sa 28 ka mga organ- 
a isasyon kag institusy- 
on halin sa simbahan, 
mangunguma, midya, 


Eg] 


Transport strike batok peke nga 
modernisasyon ni Duterte madinalag-on 


N 2ser-ot sa 98-100% ang na- 
paralisa nga byahe sang public 
utility vehicles (PUVs) sa Bacolod 
City kag madamo pa nga lugar sa 
Negros Occidental sang Setyembre 
30. Kabahin ang Negros nga aktibo 
nagpasakop sa nationwide trans- 
port strike batok sa pwersahan 
nga “phase-out” sang Department 
of Transportation (DOTr) sa pagpa- 
muno ni Sec. Arthur Tugade sang 
masobra 170,000 jeepneys nation- 
wide sa maabot nga Hunyo 2020. 

Ang Transport Modernization Pro- 
gram ni Duterte magapabor lamang 
sa dalagku nga mga negosyante 
nga may handum nga monopolyo- 
hon ang transport system sang Pil- 
ipinas. Indi masarangan sang mga 
small and medium operators ang 
mga imported nga Euro 4 PUVs nga 
nagabili sang Php 2 milyones tub- 
tub Php 2.4 milyones. Ang peke nga 
modernisasyon maga-resulta man 
sang pag-taas sang pletehan kag 
iban pa nga mga balayran kaangot 
sa transportasyon. 

Nangin madinalag-on ang trans- 
port strike sa paghiusa sang UN- 
DOC-PISTON, FEBACDA kag SSTON. 
Nagsuporta man ang pila ka mga 
LGUs ilabi na ang Bacolod City nga 
nagdeklarar nga wala sang klase 
sa adlaw sang strike. Nagsuporta 
man ang tawong simbahan, busi- 
ness sector kag consumers organi- 
zations. 


Nagresulta ang madinalag-on 


nga transport strike sa pagpama- 
tok sang pila ka mga Senador sa 
plano sang DOTr nga “pagpatay” 
sa pangabuhian sang mga small 
operators kag drivers nga amo 
ang matuo-tuod nga tigpahulag 
sang sistema-pangtransportasyon 
sang Pilipinas. Sa imbestigasyon 
sang Senado nasayran nga wala 
sang national budget para sa mod- 
ernisasyon sang transportasyon 
kag gintugyan na lamang sa mga 
dalagku nga mga kapitalista ang 
pag-implementar sini. Bangud sang 
mabaskug nga protesta, duso-bu- 
tong na ang DOTr sa pagtalana sang 
iya mga deadline sa pagrebokar 
sang mga prangkesa. 

Nagademanda ang mga apektado 
nga mga drayber kag opereytor nga 
indi phase-out ang solusyon kundi 
rehabilitasyon sang mga daan nga 
salakyan paagi lamang sa pag-ilis 
sang mga makina o pag-manupa- 
ktura sang mga lokal nga salakyan 
nga barato kag mabakod. Ang ini 
nga lokal nga rehabilitasyon kag 
manupaktura sang PUVs magare- 
sulta pa sang madamo nga pag-em- 
pleyo. 

Isa ka tampa sa rehimen US-Dute- 
rte ang maisog nga pag-welga sang 
mga small operators kag drivers 
nga nagpahayag nga may masunod 
pa nga mga protesta batok sa kon- 
tra-driver-operator-pasahero. nga 
Modernization Program ni Duterte. 


p 


akadem, artista, personalidad 
pangkultural kag mga nagatib-ong 
sa reporma sa duta. 

“Ang amon mayor nga tinutuyo 
amo ang depensahan ang Ne- 
gros, ilabi na ang mga mamumu- 
gon sa katubhan kag mangung- 
uma batok sa impunity (krimen 
nga wala sang pagpasabat) halin 
sa extra-hudisyal nga pagpama- 
tay kag iban pa nga bayolasyon sa 
tawhanon nga kinamatarung sang 
rehimen Duterte.” Antonio Flores, 
tigpamaba sang Defend Negros 


Network. R 

bolbar sang local government 
units kag iban pa nga mga sektor 
sa katilingban sa kampanya batok 
sa rebolusyonaryo nga kahublag- 
an. Mas klaro kag nahublasan 
ang kontra-mangunguma kag kon- 
tra-pumuluyo nga karakter sang 
pwersa sang AFP/PNP sa sini nga 
mando ni Duterte. 

ligal nga gin-aresto kag ginpa- 
sakaan sang pato-pato nga kaso 
ang siyam ka nagrekorida para 
sa pagdumdum sa ika-34 ka tuig 
sa Escalante Massacre sadtong 
Setyembre 18 sa Brgy. Hunob- 
hunob, Escalante City. Gin-ha- 
rangan sila sang checkpoint, gin- 
tamnan sang peke nga ebidensya 
kag ginpasibangdan nga NPA 
sang mga kapulisan. 

Ka Boygat, Pulang hangaway sang Negros 


Ang ini nga seksyon sang ANG PAGHIMAKAS nga nagapakita sa mga martir kag baganihan sang rebolusyon 
sa Negros nagserbi bilang testamento sa ila malahalon nga amot sa bulawanon nga anibersaryo sang Commu- 
nist Party of the Philippines kag New People's Army kag sa nagapadayon nga paghimakas para sa pungsodnon 
nga kahilwayan kag demokrasya. Halin sa mga tinaga ni Kaupod Mao Zedong, ang kabug-aton nga mangin- 
matay para sa pumuluyo mas bug-at pa sa Mount Kanlaon samtang ang kabug-aton nga nag-alagad sa mga 
pasista kag nanginmatay para sa mga mahimuslanon kag mapiguson mas mamag-an pa sa balahibo. 


A sosyal nga kondisyon 
sa Negros ang kaangay sa 
nagaindakal kag nagangurob nga 
bulkan nga manug lupok bangud 
sa nagatalom nga kahimtangan 
sang mga pigado kag gin-ulipon 
nga pumuluyo. Para mahilway sa 
malawig na nga pag-antus tuga 
sang pyudal kag malapyudal nga 
pagpanghimulos, ginhakos sang 
mga Negrosanon ang pungsod- 
non demokratiko nga rebolusyon 
paagi sa pangmalawigon nga in- 
away banwa. 

Sang tuig 1960 ang Negros 
hasta sa subong gina-dominar 
sang malapad nga hasyenda 


sang katubhan nga ginabug-os 
sang 80% sang duta agrikultural 
nga ginahugakom sang indi mag- 
nubo sa 50 ka mga dalagko nga 
agalon mayduta kag komprador 
burgesya. Lapnagon ang pag- 
pang-agaw sang kadutaan kag 
ang mga mangunguma nangin 
mga mamumugon sa uma sa mga 
katubhan. Sa paglabay sang mga 
tinuig, ang ila mga pamilya nagpa- 
bilin nga nagapos sa amo sini nga 
paagi sang pagpangabuhi. 

Ang mga mamumugon sa uma 
ang nag-antus sa tuman ka manu- 
bo nga sweldo kag gintratar bilang 
mga ulipon sa ginatos nga tinuig. 


Wala kinalain ang kahimtangan 
sa mga sentrales. Ang nagahari 
nga sahi sang mga dalagko nga 
agalon mayduta kag dalagko kom- 
prador burgesya ang naghugakom 
sang dalagko nga ganansya halin 
sa mga sobra nga produkto nga 
ginpuga halin sa mga mangungu- 
ma kag mamumugon sa uma sa 
mga hasyenda kag mga mamu- 
mugon sa sentrales. Ang mga 
dumuluong nga kapitalista wala 
sang kabulusgan sang super gan- 
ansya halin sa industriya sang ka- 
lamay. Si Ferdinand Marcos, ang 
nagapanguna nga burukrata kap- 

Pinaka-una nga hugna sang 
atake matapos gin-anunsyo ang 


M032 kag E070 ang Pag 


Synchronized En- 
hanced Managing 
of Police Operations 
ukon Oplan Sauron 1 
sadtong Disyembre 
2018 sa Negros Ori- 
ental nga nag-utas 
sang kabuhi sang 
anom ka mangung- 
uma sa Guihuln- 
gan City kag 
26 ang iligal 
nga gin-ares- 
to sa lain-lain 
nga banwa 
sa kamot sang 

pwersa sang PNP Regional Office 
7 (PRO 7) kag AFP Central Com- 
mand. 

Marso 30 sini lang nga tuig gin- 
patuman ang Oplan Sauron 2 sa 
parehas nga probinsya sa diin 
mas nagdamo ang mga ginpatay 
nga kuno “nanlaban:” walo sa 
Canlaon City, apat sa Manjuyod 
kag duha sa Sta. Catalina. Ginpan- 


gunahan kag ginpatuman ini sang 
Negros Oriental Police Provincial 
Office (NORPPO) idalum sang PRO 
7 nga may koordinasyon sa Crimi- 

nal Investigation and Detection 
) Group, Special Action Force, 
Regional Mobile Force Bat- 
talion 7 kag 94th IB sang 
Philippine Army. 

Suno pa kay PRO 7 Director 
BGen. Debold Sinas, “Ang 14 
nga napatay ginapatihan nga 


nga mga gin- 
patay kag ginpatu-patoan sang 
kaso ginpasibangdan sang AFP/ 
PNP nga mga NPA ukon may 
kaangot sa rebolusyonaryong ka- 
hublagan. 

“Ini nga pagrason pareho sang 
gyera kontra-druga ni Duterte nga 
gusto ipatulon sa pumuluyo kag 
batonon nalang nga insakto ang 
brutal nga pagpatay kag malisyo- 


so nga pagpangdakop,” suno sa 
Apolinario Gatmaitan Command 
sang NPA Negros. 

Bisan ang Simbahang Katoliko 
kag mga human rights activists 
nagkondenar sa asud-asud nga 
pagpamatay kag paglapak sa 
tawhanon nga kinamatarung sa 
pumuluyo sa Negros. 

Suno kay Cristina Palabay, Sec- 
retary-General sang Karapatan, 
ang pagpadayon sang rehimen 
Duterte sa masingki nga mga 
pag-atake sang pagpatay kag ar- 
bitraryo nga pag-aresto diri sa Ne- 
gros naghatag sang peligro nga 
kalakaran diin ang mga pwersa 
sang estado makahimo nalang sa 
kung ano ang ila nga gusto. 

Sang wala pa ginpatuman ang 
M032 kag EO70 sa ulihi nga ba- 
hin sang 2018, may serye na sa 
pagpamatay sa isla sang Negros 
partikular sa siyam ka mangung- 
uma sa Sagay City, duha ka ma- 
ngunguma sa Sta. Catalina kag 
pagtiro-patay sa abogado sang 
mangunguma nga si Atty. Benja- 
min Ramos sa Kabankalan City. 

italista kag tirano sa sini nga tion, 
upod sa iya hubon nga nakabase 
sa Negros, nakaangkon man sang 
bilyones samtang ginakontrol ang 
industriya sang kalamay gamit 
ang salsalon nga kamot kag may 
mayor nga papel sa pilit nga pag- 
pang-agaw sa mga prontira sa ka- 
bukiran kag pagtransporma sini 
pakadto sa mga katubhan. 

Bangod sa malala nga sitwasyon 
ilabi na sang mga mangunguma 
kag mamumugon sa uma, ang 
ginahimuslan kag ginapigos nga 
sahi sa Negros, bisan ang na- 
ghalin sa peti-burgesya sa urban, 
namuklat para mag-organisa sang 
mga aksyon protesta kag mga wel- 
ga angot sa mga pang-ekonomiya 
kag politikal nga isyu. Ang mga 
mamumugon sa uma kag man- 
gunguma naglunsar sang ispon- 
tanyo nga mga aksyon masa kag 
armado nga pagbato batok sa 
pagpang-agaw sang kadutaan, 
makatarunganon nga sweldo sa 
mga hasyenda kag inhustisya nga 
ila na-eksperyensya. 

Amo ini ang Negros nga nakila- 
la ni Ka Apolinario Gatmaitan 
(“Boygat” sa hanay sang iya mga 
kaupod) sang siya gindeploy sang 
CPP para magbulig sa pagpalapad 
sang gerilya nga pagpakig-away 
sa Isla sang tuig 1969. Naga-edad 
siya sang 19 kag nagdako sa Tar- 
lac. Siya man ang nagapamuno 
nga kadre sang panugod nga 
eskwad yunit sang New People's 
Army nga gintahasan nga magtu- 
kod sang base diri sa Negros. 

Apang ang eskwad gilayon nga 


namutikan bangod sang indi sa 
panahon nga aksyon militar nga 
wala sang nagakaigo nga mada- 
lum nga baseng masa. Ang naga- 
hari nga sahi nahadlok sang ma- 
hibal-an ang presensya sang NPA 
sa Negros, muklat sa katuyuan 
sini kag kung para kay sin-o ang 
ila ginapakig-away. Ang warlord 
sa Cadiz kag despotiko nga aga- 
lon mayduta nga si Armin Gustillo 
gilayon ginbuhian ang Philippine 
Constabulary (PC) nga nagserbi 
bilang iya nga goons batuk sa esk- 
wad sang NPA. 

Gin-atubang ang lunsay sit- 
wasyon militar, napilitan ang mga 
kaupod sa isa ka desaysibo nga 
inaway sa nabukid nga bahin sang 
Victorias. May pipila nga napatay 
samtang na-aresto si Ka Boygat. 
Ang mga nakakita sa iya sa sulod 
sa prisohan nakatalupangod nga 
sigurado siya nga gintortyur. 

Ang panaysayon halin sa mga 
kaupod nga makahinumdom pa 
sa mga panghitabo naghambal 
nga nagpangabay si Gustillo kay 
Danding Cojuangco (nga taga Tar- 
lac gihapon), isa ka dispotiko nga 
agalon mayduta kag komprador, 
nga magkadto kag, kilalahon si 
Boygat. Suno sa mga istorya, pag- 
kakita ni Ka Boygat kay Cojuang- 
co iya ini ginduplaan. Ginman- 
doan gilayon ni Gustillo ang Vice 
Commander sang PC sa Negros 
nga patyon si Ka Boygat. Suno sa 
balita ginpatay siya sang PC Com- 
mander sa isa ka hasyenda sang 
katubhan. Sa mga piktyur nga 
ginpagwa matapos siya ginpatay 
may mga paso sang sigarilyo sa 
iya guya. 


Taas kamao sa mga martir kag 


baganihan sang rebol usyon! 

Ang puno sang igo sang bala 
nga lawas ni Ka Boygat ginpag- 
wa sa mga bantalaan sang Ne- 
gros nga nagsiling nga gintiro 
siya samtang nagatinguha nga 
makapalagyo matapos ginlagare 
ang rehas sang iya selda. Pero 
ang mga kaupdanan niya nga pin- 
iriso sadto nga tion ginpanginwala 
nga ini imposible nga himuon nga 
indi matalupangdan sa mga pulis 
nga malapit sa iya nga selda. Per- 
mi siya ginabutang sa suok nga 
selda. 

Ang mga sakripisyo sang mga 
kaupod kaangay ni Ka Boygat mas 
nagapadugang hatag inspirasyon 
kag determinasyon sa iban nga 
mga kaupod kag sa masa para 
maghimakas sa tunga sa malala 
nga sosyo-ekonomiko nga kahim- 
tangan. Nagpadayon ang mga 
preparasyon para sa sonang geri- 
lya sa Negros kadungan sa naga- 
baskog nga paghimakas batok 
sa diktaduryang Marcos. Sang 
1973, paagi sa ubos-kusog nga 
pagpamuno sang CPP, sa entusy- 
asmo sang mga rebolusyunaryo 
nga aktibista kag sa mabaskog 
nga handum sang masang ma- 
ngunguma para sa hangaway 
sang pumuluyo nga depensahan 
sila batok sa mga despotiko nga 
agalon mayduta, nagsulong ang 
demokratiko nga rebolusyon sang 
banwa sa Negros. 

Ang kabuhi ni Ka Boygat kag 
ang pagsugod sang armadong re- 
bolusyon sa Negros matayog na 
ang nalab-ot. Subong, ang Isla, 
nagapabilin nga naga-alburoto 
nga sosyal nga bulkan, ginaatake 
naman sang lain nga grupo sang 
mga pasistang ido kag sa nagatu- 
haw nga diktador nga si Duterte 
kag iya mga suluguon. Ang kabuhi 
kaangay ni Ka Boygat nagahatag 
sang inspirasyon sa subong nga 
mga myembro sang CPP-NPA, 
ilabe na sa mga pamatan-on, nga 
mangin makahas sa pagsulong 
sang rebolusyon tubtob sa kada- 
lag-an. Aton ehemplo ang mga 
martir kag mga baganihan sa bug- 
os tagipusuon nga pagbaton sang 
mga sakripisyo kag kabudlayan sa 
pag-alagad sa pumuluyo. R 

